**Beszámoló az Ökoiskolai munkaterv teljesítéséről**

**2018-2019 tanév**

Iskolánk pedagógusai fontosnak tartják, hogy tanítványink odafigyeljenek a közvetlen és tágabb környezetükre, valamint, hogy egészséges életvitelre irányítsuk a figyelmüket. Felismerjék annak értékeit és törekedjenek megőrzésére és gyarapítására, az Ökoiskola cím megtartására, megújítására.

Munkánkat az éves munkaterv alapján végeztük, melyet az iskolai munkaterv és a Pedagógiai programunk alapján állítunk össze.

A munkaközösségvezetők munkaterveiben idén is megjelenik a fenntarthatóság, valamint a környezet- és egészségtudatosság. Sikerült idén is a DÖK aktív bevonása az öko-program megvalósításába.

**A program megvalósítása**

- *Szelektív hulladékgyűjtés az iskolában: fém, papír, műanyag + műanyagkupakok, száraz elemek, almacsutkagyűjtés*  
Szelektíven gyűjtjük a gyerekekkel a szemetet. A felsőbb évfolyamon „házi készítésű” gyűjtők is megjelentek. Nagyon sokan hoznak be kupakot, amit a folyosókra kihelyezett gyűjtőkben helyeznek el a diákok. Külön gyűjtöttük az almacsutkát, s folytattuk a megkezdett komposzt programot.

*- Őszi és tavaszi papírgyűjtésévente*Őszi papírgyűjtés:13 200 kg, tavaszi papírgyűjtés 10 800 kg.

- *Kertészkedés ősztől nyárig:*Idén a harmadik évfolyam kertészkedett az iskola kiskertjében. (Év elején kerül „kiválasztásra”, hogy az adott tanévben kik fogják gondját viselni a kiskertnek.)

*-Gyümölcs program*

Az általános iskolások ebben az évben is bekapcsolódtak a gyümölcs-zöldség programba, ráirányítva a figyelmet az egészséges táplálkozásra. Ezt segíti az SZMK által szervezett „tavaszi zöldség-gyümölcsnap”, melynek minden évben nagy sikere van tanulóink körében.

*-Részvétel az UKK által szervezett környezetvédelmi programokon*

Terepséta a Farkaserdőben, utána játékos vetélkedők. Erdei, környezetvédelmi foglalkozás. *Rajzversenyen 2018-ban* különdíjat is kaptunk*:*Élet a falun és a városon (Juhász Petra 4.a), Tavasz a Farkaserdőben (Balázs Regina 1.b különdíj, Juhász Petra 4.a 2. helyezés)

*-Takarítás, tisztaság*

Idén még nagyobb létszámmal kapcsolódtunk be a „TESZEDD”- Önkéntesen Magyarországért országos programba. Az alsó tagozat 3 osztállyal, a felsősök 4 osztállyal, a gimnáziumi tagozaton pedig a közösségi szolgálat óráit is gyarapítva közel 150 fővel tisztogatták a környéket.

Legyen tisztább a Farkaserdő! Ezt a programsorozatot Gyöngyösi Péter kollégánk indította 2015. január 21-én. Ebben a tanévben szervezett erdőtisztító séták immáron elérték a 24. alkalmat.

*- Víz világnapja*

Idén nem volt projekt nap, de tervezzük, hogy az elkövetkező 3 évben a *tiszta víz* fontosságára irányítjuk a figyelmet.

*-Témahetek:*

Pénzügyi tudatosság és gazdálkodás hete: Osztályfőnöki, történelem, etika, életvitel és gyakorlat, valamint technika órákon ezen a héten kiselőadások, projekt munkák keretében irányítottuk a figyelmét a témára kicsiknek és nagyoknak egyaránt.

Fenntarthatósági témahét keretében tanórákon és tanórán kívül kiemelt figyelmet szenteltünk a környezet fenntarthatóságat biztosító hagyományos gazdálkodási formák, megfelelő magatartás, hozzáállás fontosságának megértetéséhez. Éltünk a lehetőséggel, s a letölthető óraterveket is előszeretettel használtuk, saját ötleteink mellett.

Ebben a tanévben a *Fenntarthatósági témahetet* összekötöttük a *Digitális témahéttel*. Az egész iskola diákságát megmozgató két hét alatt az osztályok újrahasznosítható anyagokból készítettek ruhákat, amikhez kiegészítőket a digitális témahéten programozott kiegészítőkkel díszítve vettek fel, s előbb divatbemutatót szerveztünk, majd kiállításon lehetett megtekinteniaz alkotásokat. Ezt egy „közös” pályázattal koronáztuk meg, ahol intézményünk elnyerte az Oracle Akadémia különdíját is a Kódolj STEM projektet! c. pályázaton a Fenntartható Micro:bit című projektjével, melyet az 5.-6. évfolyamos tanulóink valósítottak meg. A díjat a nagyszabású rendezvényen Molnár-Krajnyák Emese tanárnő, Asztalos Eszter és Füredi-Szabó Zsófi tanulók vették át. Iskolánk gazdagabb lett 2 LegoEV3 Education készlettel és egy 10 db-os Micro:bit csomaggal, reméljük diákjaink legnagyobb örömére.

*-A világ legnagyobb tanórája*

A program keretében idén is az „Élelmiszerekkel, táplálkozási szokásokkal” kapcsolatos fenntarthatósági témákat dolgoztuk fel.

-*Programok*

Őszi termésbemutató az aulában az SZMK szervezésében.

*ÖKO vásárok*

*-* a gyerekek decemberben a Luca napi vásáron, márciusban megunt játékaikat, mesekönyveiket, apró tárgyaikat viszik a vásárba „másnak még örömet okozhat” jeligével. Idén is volt kézműves foglalkozás, majd „Zsibvásár”

Kirándulások helyszíneként idén is több osztály választotta a környezet-és természetvédelem szempontjából is kiemelt lehetőségekkel bíró területeket.

(Pl.: Fővárosi Növény- és Állatkert, Szentendre, Falumúzeum, Törökmező, látogatás a REX alapítványnál. Erzsébet táborok Határtalanul pályázat nyomán szomszédos országok megismerése.)

Tanulmányi kirándulások:

Az őszi Farkaserdő, a téli Farkaserdő, a tavaszi Farkaserdő megfigyelése, Homoktövis Természetvédelmi területre idén is eljutottunk az Erdőmentőkkel. Mogyoró-hegy, Kacár tanya.

Minden évben részt veszünk az őszi és tavaszi Újpesti Futó-és Kerékpáros fesztiválon

Közösségi szolgálat és kapcsolataink

A gimnazisták minden évben etetik a madarakat, ellenőrizték az odukat, s a madáretetőket a Farkas erdőben az Erdőmentők irányításával.

Együttműködési szerződésünk van 8 óvodával, 4 általános iskolával, 9 sportegyesülettel, 1 önkormányzattal, 2 egyházközösséggel, Tűzoltósággal, Veterán Katonai Hagyományőrző Egyesülettel, rendőrséggel, s több BT-vel, Kft-vel. Ez a sokszínűség mind segíti a diákokat, hogy tapasztalataikat megosztva egymás között az ökoiskola eszmeiségének megvalósítására képes felnőtté váljanak.

Az idén végzős diákjaink a ballagásukon a „*Kézen fogva Alapítvány”* kitűzőjét viselhették, miután a virágok árának egy részét az alapítványnak juttatták el.

*-Kapcsolatok, képzések*

Kapcsolatok fenntartása más Ökoiskolákkal (Bajza), (Homoktövis), (Gyömrő), s más szakmai szervezetekkel (Erdőmentők), (Rex állatmenhely) (MME).

„Hogyan vonható be a Farkaserdő az oktatásba „-avagy „Ezt elemezd analitikai vizsgálatok programot az előző évben megkezdtük, idén sajnos a reál munkaközösségben felmerülő túlterhelés miatt, a programot az Erdőmentők alapítvány munkatársaival egyeztetve felfüggesztettük, s a következő tanévben folytatjuk.

Regionális Ökoiskola Találkozók

Sajnos az idei évben a szervezett találkozó pont a középiskolai ballagás napjára esett, így nem tudtunk középiskolás kollégát delegálni, de természetesen az információkat a résztvevők átadták mindenkinek. (Orosz Zsuzsanna és Kiss Tímea)

***Összegzésként***: Az Ökoiskola cím fenntartása nem kis feladat, mely egy hosszú folyamat, de a nevelőtestület lelkes pedagógusainak, diákjainknak, technikai dolgozóinknak, valamint a támogató SZMK-nak köszönhető, hogy közös több éves munkája folyamatos maradt, s lelkesedésünk sem csügged.

Budapest, 2019-06-20.

Jósa Erzsébet Gabriella